./data/phi0914/phi00142/phi0914.phi00142.perseus-lat1.xml
Lucretius praetor, qui navibus praeerat ad Cephallaniam, M Lucretio fratre cum classe super Maleum Chalcidem iusso petere, ipse triremem       conscendit, sinum Corinthium petens ad praeoccupandas in Boeotia res   tardior ei navigatio propter infirmitatem corporis       fuit  M Lucretius Chalcidem adveniens cum a P Lentulo Haliartum oppugnari audisset, nuntium, praetoris verbis qui       abscedere eum inde iuberet, misit   Boeotorum       iuventute, quae pars cum Romanis stabat, eam rem adgressus legatus a moenibus       abscessit   haec soluta obsidio [cuius] locum       alteri novae obsidioni dedit; namque extemplo M Lucretius cum exercitu navali, decem milibus armatorum, ad hoc duobus milibus       regiorum, qui sub Athenaeo erant, Haliartum circumsedit, parantibusque iam       oppugnare supervenit a Creusa praetor   ad idem fere tempus et ab sociis       naves Chalcidem convenerunt, duae Punicae quinqueremes, duae ab Heraclea ex       Ponto  triremes, quattuor Chalcedone, totidem Samo, tum quinque Rhodiae       quadriremes   has praetor, quia nusquam erat       maritumum bellum, remisit sociis  et Q Marcius Chalcidem navibus venit Alope capta, Larisa, quae Cremaste dicitur,       obpugnata